मांगों को लेकर सीएम को भेजा ज्ञापन
तारानगर| भाजपाअनुसूचित जाति मोर्चा जिला संयोजक त्रिलोक रैगर ने शुक्रवार को विधानसभा क्षेत्र की विभिन्न मांगों को बजट में शामिल करने की मांग को लेकर सीएम को ज्ञापन भेजा। ज्ञापन में चौधरी कुंभाराम आर्य लिफ्ट नहर के अधूरे निर्माण कार्य को पूरा करवाकर काटे गए रकबे को जोड़ने, राजकीय एमजेडी कॉलेज को पीजी में क्रमोन्नत करवाने, बरसाती पानी निकासी के लिए माकूल व्यवस्था करवाने, पेयजल समस्या को दुरूस्त करवाने, बड़े गांवों में घर-घर पेयजल कनेक्शन को मंजूरी देने, स्थायी कृषि मंडी खुलवाने, साहवा में पुलिस थाना खुलवाने आदि का उल्लेख किया गया है।
hin_Deva hin_Deva